**MINISTARSTVO TURIZMA I SPORTA**, 10000 Zagreb, Prisavlje 14, koje zastupa dr.sc. Nikolina Brnjac, ministrica (u daljnjem tekstu: Ministarstvo),

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_ (škola),** \_\_\_\_\_\_\_\_\_\_\_\_\_ (adresa), OIB -----------------, naziv banke: \_\_\_\_\_\_\_\_\_\_\_\_, IBAN HR\_\_\_\_\_\_\_\_\_\_\_\_\_\_\_\_\_, koju zastupa \_\_\_\_\_\_\_\_\_\_\_\_\_\_\_\_, ravnatelj/ica (u nastavku: Korisnik),

zaključili su dana \_\_\_\_\_\_\_\_\_\_\_ 2022. godine

**U G O V O R br. \_\_\_**

Članak 1.

Na temelju provedenog Javnog poziva srednjim strukovnim i umjetničkim školama za promociju i jačanje kompetencija strukovnih i umjetničkih zanimanja za turizam u 2022. i Odluke o odabiru projekata i dodjeli bespovratnih sredstava, od \_\_\_\_\_\_\_\_\_ 2022. godine, Ministarstvo će isplatiti Korisniku na teret sredstava osiguranih u Državnom proračunu za 2022. godinu, iznose:

**Korisniku:** \_\_\_\_\_\_\_\_\_\_\_\_\_\_\_\_ (škola): \_\_\_\_\_\_\_\_\_\_\_ kn

(slovima:\_\_\_\_\_\_\_\_\_\_\_\_\_\_\_)

za financijsku potporu projekta pod nazivom

**„\_\_\_\_\_\_\_\_\_\_\_\_\_\_\_\_\_\_\_\_\_“**

Članak 2.

Sredstva iz članka 1. ovog ugovora mogu se koristiti isključivo za provedbu projekta sukladno uvjetima Javnog poziva u 2022. godini i prema Opisnom obrascu i Obrascu proračuna projekta koje je Korisnik dostavio prijavljujući se na Javni poziv.

Članak 3.

Obrazac opisa projekta i Obrazac proračuna projekta koje je Korisnik dostavio s pripadajućom dokumentacijom prijavljujući se na Javni poziv, sastavni su dio ovog ugovora te čine njegove Priloge 1 i 2.

Članak 4.

Sredstva iz članka 1. ovog ugovora isplatit će se u cijelosti na žiroračun Korisnika po potpisivanju ovog ugovora prema mogućnostima izvršenja proračuna Ministarstva.

Članak 5.

Rok za provedbu projekta je 30. svibnja 2023. godine.

Članak 6.

Radi kontrole namjenskog korištenja sredstava **Korisnik** se obvezuje da će Ministarstvu dostaviti **Izvješće o izvršenju projekta** koje treba sadržavati:

1. Pisano izvješće (**na** **propisanom obrascu**)
2. Financijsko izvješće (**na** **propisanom obrascu**) s prilozima:

* za bezgotovinska plaćanja - preslike računa koji glase na Korisnika te pripadajući izvod
* za gotovinska plaćanja - preslike računa koji glase na Korisnika, preslike isplatnica iz blagajne i blagajničkog izvješća
* dokaznicu o isplati naknade voditelju-profesoru/mentoru
* ostalu dokumentaciju – preslike putnih naloga s pripadajućim prilozima, preslike dokumenata na temelju kojih su obavljana plaćanja (ugovori, sporazumi, obračuni honorara) i sl.

1. Priloge vezane uz provedbu projekta

* listu članova tima s podacima i potpisima
* dokaznice koje potvrđuju konzultacije/suradnju s drugim institucijama (bilješke, preslike elektronske pošte, foto-dokumentacija i sl.)

1. Power point prezentaciju na hrvatskom i jednom stranom jeziku u elektroničkom obliku (CD/DVD/USB)
2. multimedija, video, virtualna šetnja i slično dostavlja se putem poveznice na mrežne stranice na kojima su sadržaji objavljeni

**Korisnik** podnosi Izvješće o izvršenju projekta **najkasnije do 10. lipnja 2022. godine.**

Članak 7.

Ministarstvo pridržava pravo kontinuiranog praćenja i vrednovanja izvršenja projekta Korisnika iz članka 1. ovog ugovora te preispitivanje financija i troškova u bilo koje vrijeme trajanja sufinanciranja.

Članak 8.

Korisnik ovlašćuje Ministarstvo da radi nadzora namjenskog korištenja sredstava iz članka 1. ovog ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Ministarstva u ime financijske potpore.

Članak 9.

**Korisnik** se obvezuje pravodobno izvijestiti Ministarstvo o eventualnim objektivnim smetnjama tijekom realizacije projekta koje onemogućuju ili bitno mijenjaju opseg, vrstu planiranih aktivnosti i/ili Korisnika projekta, izvršenje projekta u ugovorenom roku, da bi se mogle ugovoriti izmjene ugovornih obveza.

Članak 10.

**Svaka izmjena ugovornih obveza treba biti zatražena i odobrena u pisanom obliku.**

Zahtjev za prenamjenu dijela sredstava i/ili zahtjev za produženje roka provedbe projekta Korisnik dostavlja Ministarstvu u pisanom obliku s obrazloženjem **najkasnije 30. ožujka 2023. godine**.

Uz zahtjev za prenamjenu dijela sredstava, dužan je priložiti i Obrazac proračuna s novim prijedlogom.

Ministarstvo ima pravo ne odobriti prenamjenu dijela sredstava i/ili produženje roka provedbe projekta ukoliko se time bitno mijenja sadržaj i priroda projekta ili ako zahtjev nema utemeljenje u objektivnim razlozima za prenamjenu i/ili produženje roka provedbe projekta.

Članak 11.

U svrhu osiguranja povrata odobrenih sredstava **Korisnik** će prilikom potpisivanja ovoga ugovora priložiti **bjanko zadužnicu solemniziranu od javnog bilježnika na prvi viši iznos** od dodijeljenog, a na koji se može izdati bjanko zadužnica.

Instrument osiguranja plaćanja iz stavka 1. ovoga članka Ministarstvo zadržava do izvršenja obveza iz ovoga ugovora.

Članak 12.

Ako Ministarstvo utvrdi da je Korisnik nenamjenski koristio sredstva financijske potpore za izvršenje projekta iz članka 1. ovog ugovora ili nije izvršio projekt u ugovorenom roku, ako nije podnio odgovarajuća izvješća u roku i sa sadržajem određenim u članku 5. ovog ugovora ili ako Ministarstvu ne omogući nadzor nad namjenskim korištenjem sredstava financijske potpore iz članka 6. i članka 7. ovog ugovora, Korisnik je dužan vratiti primljena nenamjenski utrošena ili neutrošena sredstva **uz obračunate kamate** utvrđene u poslovnoj banci Ministarstva **u roku od 30 dana** od dana primitka pisane obavijesti Ministarstva o potrebi vraćanja zaprimljenih sredstava.

Ako Korisnik ne izvrši povrat zatraženih sredstava u navedenom roku, Ministarstvo će aktivirati bjanko zadužnicu radi naplate potraživanih sredstava.

Članak 13.

Ako Ministarstvo utvrdi da Korisnik nije ispunio ugovorne obveze, uskratit će pravo na financijsku potporu projekata i programa Korisnika u sljedeće dvije godine.

Članak 14.

Korisnik se obvezuje na svim tiskanim, video i drugim materijalima vezanim uz projekt istaknuti logotip i naziv Ministarstva kao institucije koja financira projekt koji je predmet ovog ugovora te logotip pristupačnog turizma Ministarstva (gdje je primjenjivo).

Korisnik je suglasan da Ministarstvo koristi i objavljuje dostavljene mu fotografije, video i audio zapise iz stavka 1. ovog članka u cilju promocije financijskih potpora i djelovanja Ministarstva.

Članak 15.

Za svaki oblik komunikacije (dostavu obavijesti o izmjenama i dopunama ugovora, dostavu izvještaja i sl.) koji je povezan s ovim ugovorom potrebno je poslati poštom na adresu:

Ministarstvo turizma i sporta, Prisavlje 14, Zagreb ili elektroničkom poštom na adresu [promocijazanimanja@mints.hr](mailto:promocijazanimanja@mints.hr) .

Članak 16.

Ministarstvo ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog projekta.

Članak 17.

U slučaju da se spor u provedbi ovog ugovora između Ministarstva i Korisnika ne može riješiti sporazumno, spor rješava stvarno nadležan sud u Zagrebu.

Članak 18.

Ovaj ugovor sastavljen je u četiri (3) istovjetna primjerka, od kojih dva (1) primjerak zadržava Korisnik, a dva (2) primjerka Ministarstvo.

Članak 19.

Ovaj ugovor stupa na snagu danom potpisivanja.

|  |  |
| --- | --- |
| **ZA KORISNIKA:**  \_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_ | **ZA MINISTARSTVO:**  **Ministrica**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **dr.sc. Nikolina Brnjac** |

**Prilozi:**

1. Obrazac opisa projekta

2. Obrazac proračuna projekta